Madonas operācija
Lubānas-Madonas operācija (krievu: Лубанско-Мадонская операция) bija Sarkanās armijas uzbrukuma operācija Vidzemes austrumos pēc Panteras pozīcijas pārraušanas un Latgales okupācijas. Tā notika 1944. gada 1.—28. augustā ar mērķi pārraut Vērmahta 16. armijas un 18. armijas aizsardzības līniju Lubāna līdzenumā, kas stiepās no Balviem un Gulbenes līdz Līvāniem. Sākotnējais uzbrukuma mērķis bija ieņemt Vidzemes augstienes austrumu daļu, sasniedzot Galgauskas—Madonas—Pļaviņu līniju un līdz 10. augustam ieņemt Rīgu, taču stiprās pretestības dēļ tas neizdevās un kaujas ievilkās divu mēnešu garumā.